SPALI เจาะตลาด EEC ต่อเนื่อง ปักหมุดเปิด “ศุภาลัย วิลล์ ศรีราชา-บ่อวิน” เดือนนี้!
SPALI เจาะตลาด EEC ต่อเนื่อง ปักหมุดเปิด “ศุภาลัย วิลล์ ศรีราชา-บ่อวิน” เดือนนี้!
11 ส.ค. 2563

นายไตรเตชะ ตั้งมติธรรม กรรมการผู้จัดการ บริษัท ศุภาลัย จำกัด (มหาชน) หรือ SPALI เปิดเผยว่า ภาพรวมตลาดอสังหาฯ ในภาคตะวันออก หรือ โครงการพัฒนาระเบียงเศรษฐกิจพิเศษภาคตะวันออก (EEC) ถึงแม้จะได้รับผลกระทบจากสถานการณ์โควิด-19 แต่เชื่อว่าเป็นเพียงผลกระทบระยะสั้น ในฐานะผู้พัฒนาอสังหาริมทรัพย์ นับเป็นปีที่ต้องท้าทายกับโจทย์ใหม่ๆ ด้วยไลฟ์สไตล์ของลูกค้าที่เปลี่ยนไป “บ้าน” จะไม่ใช่เพียงที่อยู่อาศัย แต่จะต้องตอบโจทย์
ทั้งด้านสุขอนามัย ความปลอดภัย มีพื้นที่ใช้ชีวิตที่กว้างขึ้น สอดคล้องกับการทำงานที่มีความยืดหยุ่น ด้านแผนการเปิดตัวโครงการใหม่ของศุภาลัย ยังคงดำเนินการได้ตามแผนที่วางไว้ ล่าสุดเตรียมเปิดตัวโครงการแนวราบ “ศุภาลัย วิลล์ ศรีราชา-บ่อวิน” ในจังหวัดชลบุรี บ้านเดี่ยว บ้านรุ่นใหม่ มูลค่าโครงการ 1,600 ล้านบาท
โดยนับเป็นโครงการลำดับที่ 14 ในจังหวัดชลบุรี ซึ่งที่ผ่านมามีการพัฒนาโครงการทั้งแนวราบ และคอนโดมิเนียม รวม 13 โครงการ มูลค่ารวมประมาณ 12,900 ล้านบาท แบ่งเป็นโครงการแนวราบ 10 โครงการ คอนโดมิเนียม 3 โครงการ
“ศุภาลัย วิลล์ ศรีราชา-บ่อวิน” ชูแนวคิด “ใส่ใจคุณภาพ พร้อมเติมเต็มสังคมที่สมบูรณ์แบบ” ตั้งอยู่บนพื้นที่โครงการกว่า 88 ไร่ จำนวน 498 แปลง มาพร้อมแบบบ้านที่ออกแบบพื้นที่ภายในให้ความรู้สึก โปร่ง โล่ง สบาย สามารถใช้ทุกพื้นที่ได้อย่างคุ้มค่า ด้วยวัสดุคุณภาพ ประหยัดพลังงาน พบกับบ้านเดี่ยว บ้านรุ่นใหม่ 2 ชั้น ขนาด 3-4 ห้องนอน 2-3 ห้องน้ำ 2 ที่จอดรถ พื้นที่ใช้สอยเริ่ม 128 – 213 ตร.ม. หลากหลายแบบบ้านตอบโจทย์ทุกการอยู่อาศัย ถึง 7 แบบ ราคาเริ่มต้น 2.79 ล้านบาท พร้อมสิ่งอำนวยความสะดวกภายในโครงการ
อาทิ สวนสวยพักผ่อนภายในโครงการ พร้อมเครื่องเล่นเด็ก ระบบรักษาความปลอดภัย 24 ชั่วโมง พร้อมกล้อง CCTV มีระบบ Easy pass สะดวกในการเข้า-ออก โครงการสำหรับลูกบ้าน โดดเด่นด้วยทำเลศักยภาพ บนถนนสายอ่าวอุดม-ปากร่วม เดินทางสะดวกเพียง 3 นาที จากถนนมอเตอร์เวย์ และเพียง 9 นาที จากทางหลวงหมายเลข 331 ใกล้นิคมฯ แหล่งชุมชน ห้างสรรพสินค้า เชื่อมต่อถนนถนนมอเตอร์เวย์ เดินทางสู่สถานที่ต่างๆ ได้อย่างง่ายดาย อาทิ ตลาดวรกิจ ถนนมอเตอร์เวย์ นิคมฯ ปิ่นทอง โรบินสัน ไลฟ์สไตล์ บ่อวิน ISE International School โรงเรียนมารีวิทย์ บ่อวิน
สำหรับผู้ที่กำลังมองหาที่อยู่อาศัยในจังหวัดชลบุรี เชิญเลือกแปลงโดนใจในราคาพิเศษ ก่อนใครในงาน Pre-Sales 29-30 สิงหาคม 2563 นี้ พร้อมรับสิทธิพิเศษมากมาย ณ สำนักงานขาย โทร. 1720 หรือดูรายละเอียดได้ที่ www.supalai.com




